CELEX: 32008D0556
Language: bg
Date: 2008-06-25 00:00:00
Title: 2008/556/ЕО: Решение на Комисията от 25 юни 2008 година относно финансовото участие на Общността в спешните мерки за борба с инфлуенцата по птиците в Португалия през 2007 г. (нотифицирано под номер C(2008) 2978)

9.7.2008   
            
            
               BG
            
            
               Официален вестник на Европейския съюз
            
            
               L 180/13
            
         
      РЕШЕНИЕ НА КОМИСИЯТА
   
   от 25 юни 2008 година
   относно финансовото участие на Общността в спешните мерки за борба с инфлуенцата по птиците в Португалия през 2007 г.
   (нотифицирано под номер C(2008) 2978)
   (само текстът на португалски език е автентичен)
   (2008/556/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално член 3, параграф 3 и член 3а, параграф 1 от него,
   като има предвид, че:
   
               (1)
            
            
               С Решение 90/424/ЕИО се определят процедурите за финансовото участие на Общността при изпълнението на конкретни ветеринарни мерки, включително спешни мерки. Съгласно член 3а от посоченото решение държавите-членки могат да получат финансово участие за разходите по определени мерки за ликвидиране на инфлуенцата по птиците.
            
         
               (2)
            
            
               В член 3а, параграф 3 от Решение 90/424/ЕИО се предвиждат правила за процентното разпределение на направените от държавите-членки разходи, които могат да бъдат покрити от финансовото участие на Общността.
            
         
               (3)
            
            
               Вследствие на изменението на Решение 90/424/ЕИО с Решение 2006/53/ЕО на Съвета (2) Регламент (ЕО) № 349/2005 на Комисията от 28 февруари 2005 г. за определяне на правила относно финансирането от Общността на спешни мерки и на кампанията за борба с някои болести по животните съгласно Решение 90/424/ЕИО на Съвета (3) вече не се прилага по отношение на инфлуенцата по птиците. Следователно в настоящото решение е необходимо изрично да се предвиди, че предоставянето на финансово участие на Общността за Португалия подлежи на спазването на определени правила, установени в посочения регламент.
            
         
               (4)
            
            
               През 2007 г. в Португалия се появиха огнища на инфлуенца по птиците. Появата на това заболяване представлява сериозен риск за домашните животни в Общността. Португалия е предприела мерките за борба с възникналите огнища, както е посочено в член 3а, параграф 2 от Решение 90/424/ЕИО.
            
         
               (5)
            
            
               Португалия е изпълнила изцяло своите технически и административни задължения, определени в член 3, параграф 3 и член 3а, параграф 2 от Решение 90/424/ЕИО и член 6 от Регламент (ЕО) № 349/2005.
            
         
               (6)
            
            
               На 7 ноември 2007 г. Португалия изпрати на Комисията информация за направените от нея разходи и след това продължи да предоставя цялата необходима информация за разходите за компенсации, както и за оперативните разходи.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Финансово участие на Общността
   1.   На Португалия може да се предостави финансово участие от Общността за направените от тази държава-членка разходи при предприемане на мерките, посочени в член 3а, параграф 2 от Решение 90/424/ЕИО, за борба с инфлуенцата по птиците през 2007 г.
   2.   За целите на настоящото решение членове 2—5, член 7, член 9, параграфи 2, 3 и 4 и член 10 от Регламент (ЕО) № 349/2005 се прилагат mutatis mutandis.
   Член 2
   Адресат
   Адресат на настоящото решение е Португалската република.
   
      Съставено в Брюксел на 25 юни 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 224, 18.8.1990, стр. 19. Решение, последно изменено с Регламент (ЕО) № 1791/2006 (ОВ L 363, 20.12.2006 г., стр. 1).
   
      (2)  ОВ L 29, 2.2.2006 г., стр. 37.
   
      (3)  ОВ L 55, 1.3.2005 г., стр. 12.